title: 2009/871/EY: Komission päätös, tehty 30 päivänä marraskuuta 2009 , liittymistä valmistelevan tukivälineen (IPA) osa-alueen V – maatalous ja maaseudun kehittäminen – tuen hallinnoinnin siirtämisestä Kroatian tasavallalle liittymistä valmistelevien toimenpiteiden 101 ja 103 osalta liittymistä edeltävänä aikana

text:
               2.12.2009

               FI

               Euroopan unionin virallinen lehti

               L 315/15

      KOMISSION PÄÄTÖS,
   tehty 30 päivänä marraskuuta 2009,
   liittymistä valmistelevan tukivälineen (IPA) osa-alueen V – maatalous ja maaseudun kehittäminen – tuen hallinnoinnin siirtämisestä Kroatian tasavallalle liittymistä valmistelevien toimenpiteiden 101 ja 103 osalta liittymistä edeltävänä aikana
   (2009/871/EY)
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen,
   ottaa huomioon liittymistä valmistelevasta tukivälineestä 17 päivänä heinäkuuta 2006 annetun neuvoston asetuksen (EY) N:o 1085/2006 (1),
   ottaa huomioon liittymistä valmistelevasta tukivälineestä annetun neuvoston asetuksen (EY) N:o 1085/2006 täytäntöönpanosta 12 päivänä kesäkuuta 2007 annetun komission asetuksen (EY) N:o 718/2007 (2) ja erityisesti sen 18 ja 186 artiklan,
   ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta 25 päivänä kesäkuuta 2002 annetun neuvoston asetuksen (EY, Euratom) N:o 1605/2002 (3), jäljempänä ’varainhoitoasetus’, ja erityisesti sen 53 c artiklan ja 56 artiklan 2 kohdan,
   ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta annetun neuvoston asetuksen (EY, Euratom) N:o 1605/2002 soveltamissäännöistä 23 päivänä joulukuuta 2002 annetun komission asetuksen (EY, Euratom) N:o 2342/2002 (4) ja erityisesti sen 35 artiklan,
   sekä katsoo seuraavaa:

               (1)

               Asetuksessa (EY) N:o 1085/2006 säädetään ehdokasmaille ja mahdollisille ehdokasmaille kaudella 2007–2013 myönnettävän liittymistä valmistelevan tuen tavoitteista ja pääperiaatteista sekä annetaan komissiolle vastuu tuen täytäntöönpanosta.

               (2)

               Asetuksen (EY) N:o 718/2007 11, 12, 13, 14, 18 ja 186 artiklassa annetaan komissiolle mahdollisuus myöntää hallinnointivaltuuksia edunsaajamaalle ja määritellään hallinnoinnin siirtämisen edellytykset liittymistä valmistelevan tukivälineen osa-alueen V – maatalous ja maaseudun kehittäminen – osalta.

               (3)

               Asetuksen (EY) N:o 718/2007 7 artiklan mukaisesti komissio ja edunsaajamaa tekevät puitesopimuksen määrätäkseen ja sopiakseen säännöistä, joita sovelletaan edunsaajamaalle myönnettävään yhteisön rahoitustukeen liittyvään yhteistyöhön. Puitesopimusta voidaan tarvittaessa täydentää alakohtaisella sopimuksella tai alakohtaisilla sopimuksilla, jotka sisältävät osa-aluekohtaisia erityismääräyksiä.

               (4)

               Hallinnointivastuun siirtäminen edunsaajamaalle edellyttää, että varainhoitoasetuksen 53 c artiklassa ja 56 artiklan 2 kohdassa sekä soveltamissäännöistä annetun asetuksen 35 artiklassa säädetyt edellytykset täyttyvät.

               (5)

               Kroatian tasavallan ja Euroopan yhteisöjen komission välinen puitesopimus Kroatian tasavallalle liittymistä valmistelevan tukivälineen (IPA) mukaisen tuen täytäntöönpanon puitteissa myönnettävään yhteisön rahoitustukeen liittyvän yhteistyön säännöistä tehtiin 17 päivänä joulukuuta 2007.

               (6)

               IPA-välineen mukaisessa maataloutta ja maaseudun kehittämistä koskevassa Kroatian tasavallan ohjelmassa, jäljempänä ’Ipard-ohjelma’, joka hyväksyttiin 25 päivänä helmikuuta 2008 tehdyllä komission päätöksellä K(2008) 690 asetuksen (EY) N:o 1085/2006 7 artiklan 3 kohdan ja asetuksen (EY) N:o 718/2007 184 artiklan mukaisesti, määrätään muun muassa yhteisön vuotuisista rahoitusosuuksista ja rahoitussopimuksesta.

               (7)

               Euroopan yhteisöjen komission, joka toimii Euroopan yhteisöjen puolesta ja nimissä, ja Kroatian tasavallan hallituksen, joka toimii Kroatian tasavallan puolesta, välillä 12 päivänä tammikuuta 2009 tehdyllä alakohtaisella sopimuksella täydennetään puitesopimuksen määräyksiä; siinä vahvistetaan IPA-välineen mukaisen Kroatian tasavallan maataloutta ja maaseudun kehittämistä koskevan Ipard-ohjelman toteuttamiseen ja täytäntöönpanoon liittyvät erityismääräykset.

               (8)

               Ipard-ohjelmaa muutettiin viimeksi 10 päivänä syyskuuta 2009 komission päätöksellä K(2009) 6770.

               (9)

               Komission asetuksen (EY) N:o 718/2007 21 artiklan mukaisesti edunsaajamaan on nimettävä Ipard-ohjelman täytäntöönpanosta vastaavat elimet ja viranomaiset, toisin sanoen hyväksymisestä vastaava toimivaltainen viranomainen, kansallinen valtuuttava viranomainen, kansallinen rahasto, hallintoviranomainen, Ipard-virasto ja tarkastusviranomainen.

               (10)

               Kroatian hallitus on nimennyt kansalliseksi rahastoksi valtionvarainministeriön alaisen valtiokonttorin kansallisesta rahastosta vastaavan osaston, joka vastaa alakohtaisen sopimuksen liitteessä I määritellyistä tehtävistä ja vastuualueista.

               (11)

               Kroatian hallitus on nimennyt Ipard-virastoksi maatalous-, kalastus- ja maaseudun kehittämisministeriön alaisen maatalousalan markkina- ja rakennetuesta vastaavan osaston, joka vastaa alakohtaisen sopimuksen liitteessä I määritellyistä tehtävistä ja vastuualueista.

               (12)

               Kroatian hallitus on nimennyt hallintoviranomaiseksi maatalous-, kalastus- ja maaseudun kehittämisministeriön alaisen maaseudun kehittämisosaston Sapard/Ipard-ohjelmien hallintoviranomaisen, joka vastaa alakohtaisen sopimuksen liitteessä I määritellyistä tehtävistä ja vastuualueista.

               (13)

               Hyväksymisestä vastaava toimivaltainen viranomainen ilmoitti Euroopan komissiolle 12 päivänä marraskuuta 2008 kansallisen valtuuttavan viranomaisen ja kansallisen rahaston hyväksymisestä asetuksen (EY) N:o 718/2007 12 artiklan 3 kohdan mukaisesti.

               (14)

               Kansallinen valtuuttava viranomainen ilmoitti Euroopan komissiolle 12 päivänä marraskuuta 2008 IPA-osa-alueen V – maaseudun kehittäminen – hallinnoinnista ja toteuttamisesta vastaavan toimintarakenteen hyväksymisestä asetuksen (EY) N:o 718/2007 13 artiklan 3 kohdan mukaisesti.

               (15)

               Ipard-virastona toimiva maatalousalan markkina- ja rakennetuesta vastaava osasto ja hallintoviranomaisena toimiva maaseudun kehittämisosaston Sapard/Ipard-ohjelmien hallintoviranomainen vastaavat Ipard-ohjelman mukaisten toimenpiteiden toteuttamisesta; kansallinen valtuuttava viranomainen on hyväksynyt näistä yhteensä seitsemästä toimenpiteestä seuraavat kolme: 101 ”Maatilainvestoinnit yhteisön vaatimusten mukaista rakenneuudistusta ja nykyaikaistamista varten”, 103 ”Maatalous- ja kalastustuotteiden jalostamista ja kaupan pitämistä koskevat investoinnit yhteisön vaatimusten mukaista rakenneuudistusta ja nykyaikaistamista varten” sekä 301 ”Maaseudun infrastruktuurin kehittäminen ja parantaminen”.

               (16)

               Kroatian viranomaiset toimittivat 16 päivänä maaliskuuta 2009 komissiolle luettelon tukikelpoisista menoista alakohtaisen sopimuksen 32 artiklan 3 kohdan mukaisesti. Komissio hyväksyi kyseisen luettelon 8 päivänä huhtikuuta 2009.

               (17)

               Puitesopimuksen 19 artiklan 1 kohdan vaatimusten mukaisesti tästä päätöksestä johtuvat menot ovat oikeutettuja yhteisön osarahoitukseen ainoastaan siinä tapauksessa, ettei niitä ole maksettu ennen hallinnoinnin siirtopäätöksen tekemispäivää, lukuun ottamatta asetuksen (EY) N:o 718/2007 172 artiklan 3 kohdan c alakohdassa tarkoitettuja yleisiä kustannuksia. Menot ovat tukikelpoisia, jos niiden osalta on noudatettu moitteettoman varainhoidon ja erityisesti taloudellisuuden ja kustannustehokkuuden periaatteita.

               (18)

               Asetuksessa (EY) N:o 718/2007 säädetään, että saman asetuksen 18 artiklan 2 kohdassa tarkoitetusta ennakkotarkastuksia koskevasta vaatimuksesta voidaan luopua hallinnointi- ja valvontajärjestelmän tehokkaan toimivuuden tapauskohtaisen analyysin perusteella, ja määritellään kyseisen analyysin suorittamista koskevat yksityiskohtaiset säännöt.

               (19)

               Asetuksen (EY) N:o 718/2007 14 ja 18 artiklan nojalla saman asetuksen 11, 12 ja 13 artiklassa tarkoitetut hyväksynnät on ensin tarkistettava ja kaikkien kansallisen valtuuttavan viranomaisen ilmoittamien asianomaisten elinten ja viranomaisten menettelyt ja rakenteet on tutkittava muun muassa paikalla tehtyjen tarkastusten avulla.

               (20)

               Komission toimenpiteen 101 ”Maatilainvestoinnit yhteisön vaatimusten mukaista rakenneuudistusta ja nykyaikaistamista varten” ja toimenpiteen 103 ”Maatalous- ja kalastustuotteiden jalostamista ja kaupan pitämistä koskevat investoinnit yhteisön vaatimusten mukaista rakenneuudistusta ja nykyaikaistamista varten” osalta tekemät tarkastukset koskevat kuitenkin järjestelmää, joka on kaikilta olennaisilta osiltaan toimintakelpoinen mutta ei vielä käytössä.

               (21)

               Vaikka tarkastusviranomainen ei itsessään kuulukaan tämän päätöksen soveltamisalaan, sen valmiutta toimia toiminnallisesti riippumattomana tarkastuselimenä ajankohtana, jona hallinnointivastuun siirtämiseen liittyvä hyväksyntäpaketti toimitettiin komissiolle, on arvioitu paikalla tehdyillä tarkastuksilla.

               (22)

               Sitä, miten Kroatia on noudattanut varainhoitoasetuksen 56 artiklan 2 kohdan sekä asetuksen (EY) N:o 718/2007 11, 12 ja 13 artiklan vaatimuksia, on arvioitu paikalla tehdyillä tarkastuksilla.

               (23)

               Arviointi on osoittanut, että Kroatia täyttää vaatimukset toimenpiteiden 101 ja 103 osalta. Ipard-virastona toimiva maatalousalan markkina- ja rakennetuesta vastaava osasto ei kuitenkaan ole vielä täyttänyt asianmukaisesti hyväksyntäperusteita niiden tehtävien osalta, joista sen on huolehdittava Kroatian ohjelman toimenpiteen 301 toteuttamisen yhteydessä.

               (24)

               Sen vuoksi on aiheellista luopua asetuksen (EY) N:o 718/2007 18 artiklan 1 kohdassa ja varainhoitoasetuksen 165 artiklassa tarkoitetusta ennakkotarkastuksia koskevasta vaatimuksesta ja siirtää Kroatian ohjelman toimenpiteiden 101 ja 103 hallinnointivaltuudet hajautetun hallinnoinnin mukaisesti kansalliselle valtuuttavalle viranomaiselle, kansalliselle rahastolle, Ipard-virastolle ja hallintoviranomaiselle,

         ON PÄÄTTÄNYT SEURAAVAA:
   1 artikla
   1.   Liittymistä valmistelevan tukivälineen (IPA) osa-alueen V – maatalous ja maaseudun kehittäminen – tuen hallinnointi siirretään asianomaisille elimille tässä päätöksessä säädettyjen edellytysten mukaisesti.
   2.   Luovutaan komission ennakkotarkastuksia koskevasta vaatimuksesta toimenpiteen 101 ”Maatilainvestoinnit yhteisön vaatimusten mukaista rakenneuudistusta ja nykyaikaistamista varten” ja toimenpiteen 103 ”Maatalous- ja kalastustuotteiden jalostamista ja kaupan pitämistä koskevat investoinnit yhteisön vaatimusten mukaista rakenneuudistusta ja nykyaikaistamista varten” hallinnointiin, maksamiseen ja toteuttamiseen liittyvien tehtävien osalta, jotka asetuksen (EY) N:o 718/2007 18 artiklan mukaisesti kuuluvat Kroatian tasavallalle.
   2 artikla
   Jäljempänä mainitut Kroatian tasavallan IPA-ohjelman osa-alueen V toimenpiteiden 101 ja 103 hallinnointia varten nimeämät rakenteet, elimet ja viranomaiset soveltavat tätä päätöstä:

               a)

               kansallinen valtuuttava viranomainen;

               b)

               kansallinen rahasto;

               c)

               IPA-osa-alueen V toimintarakenne:

                           —

                           hallintoviranomainen,

                           —

                           Ipard-virasto.

         3 artikla
   1.   Hallinnointivaltuudet siirretään tämän päätöksen 2 artiklassa mainituille rakenteille, elimille ja viranomaisille.
   2.   Kansallisten viranomaisten on tehtävä tämän päätöksen 2 artiklassa mainituille rakenteille, elimille ja viranomaisille lisätarkastuksia sen varmistamiseksi, että hallinnointi- ja valvontajärjestelmä toimii moitteettomasti. Tarkastukset on tehtävä ennen 1 artiklan 2 kohdassa mainittuihin toimenpiteisiin liittyviä korvauksia koskevan ensimmäisen menoilmoituksen esittämistä.
   4 artikla
   1.   Ennen tämän päätöksen tekopäivää maksetut menot eivät missään tapauksessa ole tukikelpoisia, lukuun ottamatta asetuksen (EY) N:o 718/2007 172 artiklan 3 kohdan c alakohdassa tarkoitettuja yleisiä kustannuksia.
   2.   Menot ovat tukikelpoisia, jos niiden osalta on noudatettu moitteettoman varainhoidon ja erityisesti taloudellisuuden ja kustannustehokkuuden periaatteita.
   5 artikla
   Sovelletaan Kroatian 16 päivänä maaliskuuta 2009 päivätyssä kirjeessä NP 018-04/09-01/106, viitenumero 525-12-3-0472/09-2, joka kirjattiin saapuneeksi komissioon 26 päivänä maaliskuuta 2009 numerolla 8151, ehdottamia menojen tukikelpoisuutta koskevia sääntöjä, sanotun kuitenkaan rajoittamatta Ipard-ohjelmassa tehtävien tuen myöntämistä yksittäisille tuensaajille koskevien päätösten soveltamista.
   6 artikla
   1.   Komissio seuraa asetuksen (EY) N:o 718/2007 17 artiklan mukaisesti hallinnointivaltuuksien siirtämistä koskevien vaatimusten noudattamista.
   2.   Komissio voi milloin tahansa tämän päätöksen täytäntöönpanon aikana päättää hallinnointivaltuuksien peruuttamisesta tai niiden voimassaolon keskeyttämisestä, jos se katsoo, ettei Kroatia enää noudata sille tämän päätöksen mukaisesti kuuluvia velvollisuuksia.

      Tehty Brysselissä 30 päivänä marraskuuta 2009.

            Komission puolesta

         Mariann FISCHER BOEL

            Komission jäsen

      (1)  EUVL L 210, 31.7.2006, s. 82.

      (2)  EUVL L 170, 29.6.2007, s. 1.

      (3)  EYVL L 248, 16.9.2002, s. 1.

      (4)  EYVL L 357, 31.12.2002, s. 1.


title: 2008/168/EY: Komission päätös, tehty 20 päivänä helmikuuta 2008 , eurooppalaisen maaseudun kehittämisverkoston organisaatiorakenteesta

text:
               29.2.2008

               FI

               Euroopan unionin virallinen lehti

               L 56/31

      KOMISSION PÄÄTÖS,
   tehty 20 päivänä helmikuuta 2008,
   eurooppalaisen maaseudun kehittämisverkoston organisaatiorakenteesta
   (2008/168/EY)
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen,
   ottaa huomioon Euroopan maaseudun kehittämisen maatalousrahaston (maaseuturahaston) tuesta maaseudun kehittämiseen 20 päivänä syyskuuta 2005 annetun neuvoston asetuksen (EY) N:o 1698/2005 (1) ja erityisesti sen 91 artiklan,
   sekä katsoo seuraavaa:

               (1)

               Asetuksen (EY) N:o 1698/2005 67 artiklan mukaisesti on perustettu eurooppalainen maaseudun kehittämisverkosto kansallisten verkostojen sekä maaseudun kehittämisen alalla toimivien järjestöjen ja viranomaisten verkottamiseksi yhteisön tasolla. On tarpeen antaa täytäntöönpanoa koskevia sääntöjä verkoston organisaatiorakenteesta.

               (2)

               Asetuksen (EY) N:o 1698/2005 67 artiklan a–f alakohdassa säädettyjen toimien valmistelemiseksi ja täytäntöön panemiseksi eurooppalaiseen maaseudun kehittämisverkostoon olisi perustettava koordinointikomitea. Tätä varten olisi määriteltävä koordinointikomitean organisaatiorakenne, tehtävät ja menettelysäännöt.

               (3)

               Asetuksen (EY) N:o 1698/2005 67 artiklan f alakohdassa tarkoitettujen kansallisten verkostojen ja valtioiden välisen yhteistyön aloitteiden tukemiseksi olisi perustettava koordinointikomitean alaisuuteen erillinen Leader-alakomitea. Tämän alakomitean koostumus ja tehtävät olisi määriteltävä.

               (4)

               Jotta olisi mahdollista luoda asiantuntijaverkostoja asiantuntemuksen vaihdon helpottamiseksi ja maaseudun kehittämispolitiikan täytäntöönpanon ja arvioinnin tukemiseksi sekä huolehtia näiden verkostojen toiminnasta asetuksen (EY) N:o 1698/2005 67 artiklan e alakohdan mukaisesti, olisi perustettava maaseudun kehittämisohjelmien arvioinnin asiantuntijakomitea. Tämän komitean koostumus ja tehtävät olisi määriteltävä.

               (5)

               Tässä päätöksessä säädetyt toimenpiteet ovat maaseudun kehittämiskomitean lausunnon mukaiset,

         ON PÄÄTTÄNYT SEURAAVAA:
   1 artikla
   Koordinointikomitea
   1.   Perustetaan eurooppalaisen maaseudun kehittämisverkoston koordinointikomitea, jäljempänä ’koordinointikomitea’.
   2.   Koordinointikomitean tehtävänä on erityisesti

               a)

               avustaa komissiota asetuksen (EY) N:o 1698/2005 67 artiklan a–f alakohdassa säädettyjen toimien valmistelussa ja täytäntöönpanossa;

               b)

               varmistaa yhteensovittaminen eurooppalaisen maaseudun kehittämisverkoston, asetuksen (EY) N:o 1698/2005 68 artiklassa tarkoitettujen kansallisten maaseutuverkostojen sekä maaseudun kehittämisen alalla yhteisön tasolla toimivien järjestöjen välillä;

               c)

               antaa komissiolle neuvoja eurooppalaisen maaseudun kehittämisverkoston vuotuisesta työohjelmasta ja osallistua eurooppalaisen maaseudun kehittämisverkoston toteuttamien aihekohtaisten toimien valintaan ja yhteensovittamiseen;

               d)

               ehdottaa komissiolle tarvittaessa aihekohtaisten työryhmien perustamista.

         Ensimmäisessä alakohdassa säädettyihin tehtäviin ei sisälly 5 artiklassa tarkoitettu arviointia koskeva verkostoituminen.
   2 artikla
   Koordinointikomitean nimittäminen ja toiminta
   1.   Koordinointikomitea muodostuu 69 jäsenestä, joista

               a)

               27 on toimivaltaisten kansallisten viranomaisten edustajia (yksi edustaja kustakin jäsenvaltiosta);

               b)

               27 on kansallisten maaseutuverkostojen edustajia (yksi edustaja kustakin jäsenvaltiosta);

               c)

               12 on maaseudun kehittämisen alalla yhteisön tasolla toimivien järjestöjen edustajia;

               d)

               kaksi on 4 artiklassa säädetyn Leader-alakomitean edustajia;

               e)

               yksi on asetuksen (EY) N:o 1698/2005 62 artiklassa tarkoitettujen paikallisten toimintaryhmien eurooppalaisen järjestön edustaja.

         2.   Komissio valitsee 1 kohdan c alakohdassa tarkoitetut järjestöt komission päätöksellä 2004/391/EY (2) perustetun maaseudun kehittämisen neuvoa-antavan ryhmän jäsenistä kyseistä ryhmää kuultuaan.
   Komissio valitsee kunkin seuraavassa luetellun tavoitteen osalta enintään neljä organisaatiota, joiden päätehtävä ja toiminta liittyvät kyseisiin tavoitteisiin:

               a)

               maa- ja metsätalouden kilpailukyvyn parantaminen;

               b)

               ympäristön ja maaseudun olosuhteiden parantaminen;

               c)

               maaseudun elämänlaadun parantaminen ja maaseudun taloudellisen toiminnan monipuolistaminen.

         Valittujen järjestöjen on nimettävä yksi jäsenistään edustajaksi koordinointikomiteaan.
   3.   Koordinointikomitean puheenjohtajana toimii komission edustaja. Puheenjohtaja kutsuu koordinointikomitean koolle vähintään kerran vuodessa.
   3 artikla
   Aihekohtainen työryhmä
   1.   Edellä olevan 1 artiklan 2 kohdan d alakohdan mukaisesti perustetulla aihekohtaisella työryhmällä on oltava määritelty toimeksianto, ja sen puheenjohtajana toimii komission edustaja.
   2.   Aihekohtaisessa työryhmässä saa olla enintään 15 jäsentä. Komissio nimeää aihekohtaisen työryhmän jäsenet ottaen huomioon koordinaatiokomitean ehdotukset.
   3.   Aihekohtaisten työryhmien on raportoitava säännöllisesti koordinointikomitealle toimeksiantoonsa sisältyvistä kysymyksistä. Aihekohtaisten työryhmien on annettava koordinointikomitean kokouksessa toimintansa tuloksista laadittu lopullinen selonteko viimeistään kaksi vuotta työryhmän perustamisen jälkeen.
   4 artikla
   Leader-alakomitea
   1.   Perustetaan koordinointikomitean yhteyteen Leader-alakomitea.
   2.   Leader-alakomitean tehtävänä on erityisesti

               a)

               osallistua koordinointikomitean työskentelyyn;

               b)

               antaa komissiolle neuvoja eurooppalaisen maaseudun kehittämisverkoston vuotuisesta työohjelmasta Leader-toimintalinjan osalta ja osallistua alan aihekohtaisten toimien valintaan ja yhteensovittamiseen;

               c)

               avustaa komissiota asetuksen (EY) N:o 1698/2005 67 artiklan f alakohdassa säädettyjen valtioiden välisen yhteistyön aloitteiden seurannassa;

               d)

               raportoida säännöllisesti toiminnastaan koordinointikomitealle.

         3.   Leader-alakomitea muodostuu 67 jäsenestä, joista

               a)

               27 on toimivaltaisten kansallisten viranomaisten edustajia (yksi edustaja kustakin jäsenvaltiosta);

               b)

               27 on kansallisten maaseutuverkostojen edustajia (yksi edustaja kustakin jäsenvaltiosta);

               c)

               yksi on asetuksen (EY) N:o 1698/2005 62 artiklassa tarkoitettujen paikallisten toimintaryhmien eurooppalaisen järjestön edustaja;

               d)

               12 on maaseudun kehittämisen alalla yhteisön tasolla toimivien järjestöjen edustajia.

         4.   Leader-alakomitean puheenjohtajana toimii komission edustaja. Puheenjohtaja kutsuu Leader-alakomitean koolle vähintään kerran vuodessa.
   Leader-alakomitean on nimettävä kaksi jäsenistään edustajiksi koordinointikomiteaan.
   5 artikla
   Arvioinnin asiantuntijakomitea
   1.   Perustetaan maaseudun kehittämisohjelmien arvioinnin asiantuntijakomitea, jäljempänä ’arvioinnin asiantuntijakomitea’.
   2.   Arvioinnin asiantuntijakomitea seuraa asetuksen (EY) N:o 1698/2005 67 artiklan e alakohdassa, joka koskee asiantuntemuksen vaihtoa ja maaseudun kehittämispolitiikan parhaita toimintatapoja, tarkoitetun arvioinnin asiantuntijaverkoston työskentelyä ja erityisesti

               a)

               antaa komissiolle neuvoja arvioinnin asiantuntijaverkoston vuotuisesta työohjelmasta;

               b)

               osallistuu aihekohtaisten arviointitoimien valintaan ja yhteensovittamiseen;

               c)

               seuraa käynnissä olevan arvioinnin toteuttamista.

         Arvioinnin asiantuntijakomitean on tiedotettava toiminnastaan säännöllisesti koordinointikomitealle.
   3.   Arvioinnin asiantuntijakomiteassa on kaksi edustajaa kustakin toimivaltaisesta kansallisesta viranomaisesta, ja sen puheenjohtajana on komission edustaja.
   6 artikla
   Yhteiset säännöt
   1.   Komission ja niiden Euroopan yhteisön virastojen edustajat, joita käsiteltävä asia koskee, voivat osallistua komitean ja aihekohtaisten työryhmien kokouksiin. Puheenjohtaja voi kutsua esityslistalla olevaa asiaa hyvin tuntevia ulkopuolisia erityisasiantuntijoita tai tarkkailijoita osallistumaan komitean tai aihekohtaisen työryhmän työskentelyyn.
   2.   Komiteat ja aihekohtaiset työryhmät kokoontuvat tavallisesti komission tiloissa komission vahvistamien menettelyjen ja aikataulun mukaisesti.
   3.   Komiteat vahvistavat työjärjestyksensä komission laatiman työjärjestysmallin pohjalta.
   4.   Komissio voi julkaista internetissä komiteoiden tiivistelmiä, päätelmiä, päätelmien osia tai valmisteluasiakirjoja asianomaisen asiakirjan alkukielellä.
   5.   Komissio korvaa komiteoiden ja aihekohtaisten työryhmien kokouksiin liittyvät jäsenten matka- ja oleskelukustannukset komissiossa voimassa olevien määräysten mukaisesti. Jäsenet eivät saa palkkiota tehtäviensä hoidosta.
   7 artikla
   Voimaantulo
   Tämä päätös tulee voimaan päivänä, jona se julkaistaan Euroopan unionin virallisessa lehdessä.

      Tehty Brysselissä 20 päivänä helmikuuta 2008.

            Komission puolesta

         Mariann FISCHER BOEL

            Komission jäsen

      (1)  EUVL L 277, 21.10.2005, s. 1. Asetus sellaisena kuin se on viimeksi muutettuna asetuksella (EY) N:o 2012/2006 (EUVL L 384, 29.12.2006, s. 8).

      (2)  EUVL L 120, 24.4.2004, s. 50.


title: 2011/556/EU, Euratom: Euroopan parlamentin päätös, annettu 10 päivänä toukokuuta 2011 , vastuuvapauden myöntämisestä tutkimuksen toimeenpanoviraston talousarvion toteuttamisesta varainhoitovuonna 2009

text:
               27.9.2011

               FI

               Euroopan unionin virallinen lehti

               L 250/85

         EUROOPAN PARLAMENTIN PÄÄTÖS,
   annettu 10 päivänä toukokuuta 2011,
   vastuuvapauden myöntämisestä tutkimuksen toimeenpanoviraston talousarvion toteuttamisesta varainhoitovuonna 2009
   (2011/556/EU, Euratom)
   EUROOPAN PARLAMENTTI, joka

               —

               ottaa huomioon Euroopan unionin yleisen talousarvion varainhoitovuodeksi 2009 (1),

               —

               ottaa huomioon Euroopan unionin tilinpäätöksen varainhoitovuodelta 2009 (SEC(2010) 963 – C7-0211/2010) (2),

               —

               ottaa huomioon tutkimuksen toimeenpanoviraston lopullisen tilinpäätöksen varainhoitovuodelta 2009,

               —

               ottaa huomioon komission kertomuksen varainhoitovuotta 2008 koskevien vastuuvapauden myöntämispäätösten seurannasta (KOM(2010) 650) sekä kertomuksen liitteinä olevat komission yksiköiden valmisteluasiakirjat (SEC(2010) 1437 ja SEC(2010) 1438),

               —

               ottaa huomioon 2. kesäkuuta 2010 päivätyn komission tiedonannon ”Yhteenveto komission hallintosaavutuksista vuonna 2009” (KOM(2010) 281),

               —

               ottaa huomioon komission vuosikertomuksen vastuuvapauden myöntävälle viranomaiselle vuonna 2009 toimitetuista sisäisistä tarkastuksista (KOM(2010) 447) sekä kertomuksen liitteenä olevan komission yksiköiden valmisteluasiakirjan (SEC(2010) 994),

               —

               ottaa huomioon tilintarkastustuomioistuimen kertomuksen tutkimuksen toimeenpanoviraston tilinpäätöksestä varainhoitovuodelta 2009 sekä viraston vastaukset (3),

               —

               ottaa huomioon tilintarkastustuomioistuimen Euroopan unionin toiminnasta tehdyn sopimuksen 287 artiklan mukaisesti antaman tarkastuslausuman tilien luotettavuudesta sekä tilien perustana olevien toimien laillisuudesta ja asianmukaisuudesta (4),

               —

               ottaa huomioon neuvoston 15. helmikuuta 2011 antaman suosituksen varainhoitovuoden 2009 talousarvion toteuttamista koskevan vastuuvapauden myöntämisestä toimeenpanovirastoille (05893/2011 – C7-0054/2011),

               —

               ottaa huomioon EY:n perustamissopimuksen 274, 275 ja 276 artiklan, Euroopan unionista tehdyn sopimuksen 17 artiklan 1 kohdan, Euroopan unionin toiminnasta tehdyn sopimuksen 317, 318 ja 319 artiklan ja Euratomin perustamissopimuksen 179 a ja 180 b artiklan,

               —

               ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta 25. kesäkuuta 2002 annetun neuvoston asetuksen (EY, Euratom) N:o 1605/2002 (5), sellaisena kuin se on muutettuna neuvoston asetuksilla (EY, Euratom) N:o 1995/2006 (6) ja (EY) N:o 1525/2007 (7), ja erityisesti sen 55, 145, 146 ja 147 artiklan,

               —

               ottaa huomioon tiettyjä yhteisön ohjelmien hallinnointitehtäviä hoitavien toimeenpanovirastojen asemasta 19. joulukuuta 2002 annetun neuvoston asetuksen (EY) N:o 58/2003 (8) ja erityisesti sen 14 artiklan 3 kohdan,

               —

               ottaa huomioon tiettyjä yhteisön ohjelmien hallinnointitehtäviä hoitavien toimeenpanovirastojen asemasta annetun neuvoston asetuksen (EY) N:o 58/2003 mukaisesta toimeenpanovirastojen varainhoitoa koskevasta malliasetuksesta 21. syyskuuta 2004 annetun komission asetuksen (EY) N:o 1653/2004 (9) ja erityisesti sen 66 artiklan ensimmäisen ja toisen kohdan,

               —

               ottaa huomioon yhteisön tutkimuksen alan erityisohjelmien ”Ihmiset”, ”Valmiudet” ja ”Yhteistyö” tiettyjä osa-alueita hallinnoivan tutkimuksen toimeenpanoviraston perustamisesta neuvoston asetuksen (EY) N:o 58/2003 mukaisesti 14. joulukuuta 2007 tehdyn komission päätöksen 2008/46/EY (10),

               —

               ottaa huomioon työjärjestyksen 76 artiklan ja liitteen VI,

               —

               ottaa huomioon talousarvion valvontavaliokunnan mietinnön ja lausunnot valiokunnilta, joita asia koskee (A7-0134/2011),

               A.

               ottaa huomioon, että Euroopan unionista tehdyn sopimuksen 17 artiklan 1 kohdan mukaisesti komissio toteuttaa talousarvion ja hallinnoi ohjelmia ja että Euroopan unionin toiminnasta tehdyn sopimuksen 317 artiklan mukaisesti se toimii näitä tehtäviä hoitaessaan yhteistyössä jäsenvaltioiden kanssa omalla vastuullaan sekä moitteettoman varainhoidon periaatteita noudattaen,

               1.

               myöntää Euroopan tutkimuksen toimeenpanoviraston johtajalle vastuuvapauden viraston talousarvion toteuttamisesta varainhoitovuonna 2009;

               2.

               esittää huomautuksensa päätöslauselmassa, joka on erottamaton osa päätöksiä vastuuvapauden myöntämisestä Euroopan unionin yleisen talousarvion toteuttamisesta varainhoitovuonna 2009, pääluokka III – Komissio ja toimeenpanovirastot;

               3.

               kehottaa puhemiestä välittämään tämän päätöksen sekä päätöksen vastuuvapauden myöntämisestä Euroopan unionin yleisen talousarvion toteuttamisesta varainhoitovuonna 2009, pääluokka III – Komissio, ja näihin päätöksiin erottamattomasti kuuluvan päätöslauselman Euroopan tutkimuksen toimeenpanoviraston johtajalle, neuvostolle, komissiolle, unionin tuomioistuimelle ja tilintarkastustuomioistuimelle sekä huolehtimaan niiden julkaisemisesta Euroopan unionin virallisessa lehdessä (L-sarja).

            Puhemies

         Jerzy BUZEK

            Pääsihteeri

         Klaus WELLE

      (1)  EUVL L 69, 13.3.2009.

      (2)  EUVL C 308, 12.11.2010, s. 1.

      (3)  EUVL C 338, 14.12.2010, s. 90.

      (4)  EUVL C 308, 12.11.2010, s. 129.

      (5)  EYVL L 248, 16.9.2002, s. 1.

      (6)  EUVL L 390, 30.12.2006, s. 1.

      (7)  EUVL L 343, 27.12.2007, s. 9.

      (8)  EYVL L 11, 16.1.2003, s. 1.

      (9)  EUVL L 297, 22.9.2004, s. 6.

      (10)  EUVL L 11, 15.1.2008, s. 9.